
Къэбэрдей-Балъкъэр къэрал университетым и япэ ректор Бэрбэч Хь.М. и
фэеплъ бюст гъэувыным и IуэхукIэ
Къэбэрдей-Балъкъэр Республикэм и
Iэтащхьэм и Указ
Республикэм щIэныгъэ нэхъыщхьэ щрагъэгъуэт и IэнатIэр зэтегъэувэнымрэ абы зегъэужьынымрэ къаруушхуэ езыхьэлIа, Къэбэрдей-Балъкъэр къэрал университетым и япэ ректору щыта Бэрбэч Хь.М. и фэеплъыр хъумэн мурадкIэ икIи ар къызэралъхурэ илъэси 100 щрикъум ирихьэлIэу, «Тхыдэ мыхьэнэ зиIэ къэхъукъащIэхэм, Къэбэрдей-Балъкъэр Республикэм и пащхьэ ехъулIэныгъэ инхэр щызиIэ цIыхухэм я фэеплъыр мыкIуэдыжу хъумэным и IуэхукIэ» 2012 гъэм дыгъэгъазэм и 18-м къащта Къэбэрдей-Балъкъэр Республикэм и Закон №94-РЗ-м и 7-нэ статьям и Iыхьэ 1-м тету унафэ сощI:
1. Къэбэрдей-Балъкъэр къэрал университетым и япэ ректору щыта Бэрбэч ХьэтIутIэ МутIэ и къуэм и фэеплъ бюстыр Бэрбэч Хь. М. и цIэр зезыхьэ Къэбэрдей-Балъкъэр къэрал университетыр здэщыIэ щIыпIэм, Налшык къалэм Чернышевскэм и цIэр зезыхьэ уэрамым тет унэ №173-м деж щыгъэувын.
2. Къэбэрдей-Балъкъэр Республикэм и Правительствэм хуэгъэувын мы Указыр гъэзэщIэным пыщIа къызэгъэпэщыныгъэ Iуэхухэмрэ абы текIуэдэну ахъшэмрэ «Бэрбэч Хь.М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэр здигъэIэпыкъуу къызэригъэпэщыну.
3. Мы Указыр зэрагъэзащIэм кIэлъыплъыну и пщэ илъхьэн Къэбэрдей-Балъкъэр Республикэм и Правительствэм и УнафэщIым и къуэдзэ Битокъу В. М.
Къэбэрдей-Балъкъэр Республикэм и
Iэтащхьэ КIуэкIуэ Юрий
Налшык къалэ
2016 гъэм мазаем и 19-м
№17-УГ
